**NOTĂ DE INFORMARE GENERALĂ PRIVIND PRELUCRAREA DATELOR CU CARACTER PERSONAL**

**a studenţilor candidaţi la acordarea unei burse în cadrul**

**Universităţii Naționale de Ştiință și Tehnologie POLITEHNICA BUCUREȘTI**

**Centrul Universitar Pitești**

**UNIVERSITATEA NAȚIONALĂ DE ȘTIINȚĂ ȘI TEHNOLOGIE POLITEHNICA BUCUREȘTI – CENTRUL UNIVERSITAR PITEȘTI,** instituție de învățământ superior de stat, cu sediul în Str. Târgu din Vale, nr. 1, Cod poştal 110040-Piteşti, Jud. Argeş, tel./fax +40 348 453 100/123, website: <http://www.upit.ro> (numită în continuare „Universitate”), vă informează prin prezenta notă despre prelucrarea datelor dumneavoastră personale și drepturile pe care le aveți în relaţia cu Universitatea (în calitate de candidat pentru acordarea unei burse, respectiv membri de familie ai acestuia, după caz), în conformitate cu REGULAMENTUL (UE) 2016/679 al Parlamentului European și al Consiliului din 27 aprilie 2016 (denumit în continuare GDPR) și legislația națională privind protecția și securitatea datelor personale, în vigoare.

**SCOPUL ṢI BAZA LEGALĂ A PRELUCRĂRILOR**

**Universitatea** prelucrează datele dumneavoastră personale şi ale membrilor de familie, furnizate de dvs. în mod direct prin dosarul de candidatură la acordarea unei burse şi a documentelor anexate acestuia după caz (adeverinţe de venit, adeverinţe medicale, rapoarte anchetă socială, copii cerificate deces, C.V., atestate pentru rezultate concursuri sportive sau cultural-artistice sau alte documente relevante), în scopul îndeplinirii atribuţiilor legale ce îi revin, în calitate de parte contractuală în contractele de studii, respectiv în scopul verificării respectării criteriilor de acordare a bursei, evaluării şi aprobării dosarelor de bursă, al afişării listelor finale ale beneficiarilor şi al soluţionării eventualelor contestaţii, în conformitate cu prevederile GDPR şi ale legislaţiei privind protecţia datelor.

Dacă nu sunteți de acord cu furnizarea datelor personale, **Universitatea** se va afla în imposibilitatea de a respecta cerinţele reglementărilor speciale privind funcţionarea şi furnizarea serviciilor în domeniul învăţământului universitar şi de a susţine clauzele contractuale în relaţia cu dumneavoastră în ceea ce priveşte acordarea de burse.

**TIPURI DE DATE CU CARACTER PERSONAL PE CARE LE PRELUCRĂM**

Politica privind protecția și securitatea datelor personale a **Universităţii** este de a colecta numai datele personale necesare în scopurile convenite. Categoriile de date personale ale dvs. sau ale membrilor familiei dvs. care vă sunt solicitate și supuse prelucrărilor pot cuprinde următoarele: nume, prenume, CNP, seria și nr. CI/Paşaport, semnatură, datele din actele de stare civilă, date privind situaţia şcolară, situaţii speciale/adeverinţe de sănătate și sociale, detalii de contact, date bancare, adeverinţe de venit, referinţe/recomandări.**R**

**CATEGORII DE DESTINATARI AI DATELOR CU CARACTER PERSONAL**

Datele dvs. personale sunt destinate utilizării/prelucrării de către operator (**Universitatea**) sau de către persoane împuternicite de acesta şi pot fi comunicate către Autorităţi publice, Organisme naţionale de statistica/verificare, Societăţi bancare, Servicii sociale şi de sănătate, Poliţie, Parchet, Instanţe, în scopuri bine-determinate, conform legislaţiei in vigoare.

**DREPTURILE DUMNEAVOASTRĂ. MODUL DE EXERCITARE A ACESTORA**

Aveți posibilitatea, în anumite condiții prevăzute de către GDPR, să vă exercitați următoarele drepturi, printr-o cerere scrisă, semnată şi datată, trimisă la Universitatea **Națională de Ştiință și Tehnologie Politehnica București – Centrul Universitar Pitești**, str. Târgu din Vale, nr.1, Pieşti sau prin e-mail la adresa [responsabil.gdpr@upit.ro](mailto:responsabil.gdpr@upit.ro) : dreptul de a fi informat, de acces la date, de rectificare, de ștergere, de restricționarea prelucrării, de portabilitatea datelor, de opoziție, cât şi de a depune o plângere către Autoritatea Naţională pentru Supravegherea Prelucrării Datelor cu Caracter Personal (ANSPDCP), atunci când consideraţi că v-au fost încălcate drepturile.

**INFORMAŢII SUPLIMENTARE**

Vă recomandăm să consultaţi politica noastră despre **Prelucrarea datelor cu caracter personal** accesând pagina de internet a Universității noastre [www.upit.ro](http://www.upit.ro), la secţiunea dedicată „Protecției datelor cu caracter personal”, cât si Notele de informare detaliate, specifice fiecărei categorii vizate.